Vi er en dansk familie på fem, der boede i lejligheden i 8 dage - og vi var meget tilfredse.
Lejligheden ligger i et skønt kvarter med let adgang til alt. Kvarteret og ejendommen er rene og trygge. Der er gode butikker, restauranter og indkøbsmuligheder tæt på og tæt til flere metro-linjer. Derudover er der så kort afstand til alting, at vi ofte endte med at gå rundt i stedet for at tage metro. Cirka 1/2 time til fods til Concordepladsen, Louvre og til Eiffeltårnet og bare 5 min til Jardin du Luxembourg.
Selve lejligheden er flot og behagelig som på billederne. Meget imødekommende lejlighed med god stemning. Vi havde tre unge mennesker, der delte børneværelset. Det gik fint, selvom det er længe siden nogen af dem sidst har sovet i køjeseng.
Flere af dagene var meget varme, og lejligheden blev også varm, men det hjalp, at der var ventilatorer i alle rum.
Oveni de gode oplevelser i Paris, var vi så heldige at hele ferieoplevelsen blev yderligere beriget af en dansk vinder af Tour de France på Champs Elysées - stor oplevelse.
Alt i alt en klar anbefaling.